Саькура бутт

Саькура бутт () — гӀалгӀай ханорга шоллагӀа бутт. ВӀаший нийслуш ба Февралаца — юле ханорга а григоре ханорга а шоллагӀча беттаца. Шера́ юкъе эггара зӀамагӀа бутт ба Саькура бутт, 30-ннел кӀезигагӀа ди долаш из цаӀ мара бац: массаза а 28 ди долаш хул, амма високосни шерашка 29 ди чулоац цо. Лаьттан ГӀинбухен ахбура тӀа Ӏан кхоалагӀа бутт ба, Лаьттан ЗӀилбухен ахбура тӀа — ахкан кхоалагӀа бутт ба (ГӀинбухен ахбура тӀа Маьцхали бетта эквивалент).

 ЦӀи 
Беттай цӀераш гӀалгӀай меттала башх-башха йоалаяь хиннай хьалха дӀабаха́ча тайп-тайпарча тохкамхоша. Царна тӀа а товжаш хӀанзарча тохкамхоша шоашта хетачох нийсагӀа я аьнна массехк тайпара беттай цӀераш яр ГӀалгӀай Мехка лелаеш, вешта аьлча, массехк ханоргаш дар. Царех да, масала, Коазой Ӏийсас оттадаьр, ГӀалгӀай Ӏилман-тохкама институто оттадаьр, СелаӀад тептаро оттадаьр, Мерашканаькъан Султана оттадаьр. 2022 шера ГӀалгӀайчен Мехкдаь распоряженеца официальни дӀачӀоагӀъяьй гӀалгӀай меттала беттай цӀераш, уж дукхагӀа вӀаший тарлуш я Мерашканаькъан Султана оттаяьча беттай цӀерашца. Мехка тайп-тайпара йолча организацештеи учрежденештеи хьийхад дӀачӀоагӀъяь йола беттай цӀераш лелае аьнна. Из бахьан долаш ГӀалгӀай Википеде а лаьрхӀад уж лелае.

 Шу Автор ЦхьоалагӀча бетта цӀи Официальни тӀаийцар 2001  Коазой Ӏийса  Саькур  — 2018  «СелаӀад» тептар    — 2021  ГӀалгӀай Ӏилман-тохкама институт  Саькура бутт  — 2022  Мерешканаькъан Султан  Саькура бутт  — 2022   Саькура бутт  ✔

 МаӀан 
Латиний меттала Februārius mēnsis яхар («Фебрууса бутт», «цӀенвеш бола бутт») хьадаьннад  («цӀенвалара цӀай») яхача деша тӀара.

 СедкъаӀилма 
ХӀанзарча заман григоре ханоргах Маьцхали 16 денга кхаччалца Малх «Бодж» яхача седкъарче чу латташ хул, Саькура 16 ди денз — «КӀудал» яхача седкъарче чу хулЦхьан шера Малхо го боаккха 12 доацаш, 13 седкъарче гӀолла. Керда седкъарчий гона хьарак — «Змееносец»Климишин И. А. Календарь и хронология. Изд. 3. М., Наука, 1990. С. 41.

 Белгалдаккхар 

 Литература 

 Круглый год. Русский земледельческий календарь. — М: «Правда», 1989. ISBN 5-253-00598-6
 Народный Месяцеслов. — М: «Современник», 1992. ISBN 5-270-01376-2

 ТӀатовжамаш 

ОагӀат:ГӀалгӀай ханорг
ОагӀат:Григоре ханорг
ОагӀат:Бетташ